આજે ભારત અને અમેરિકા વચ્ચે થયેલી ઐતિહાસિક ૨+૨ બેઠક યોજાઈ હતી. બંને દેશો વચ્ચે મહત્વપૂર્ણ સુરક્ષા સમજુતિઓ થઈ હતી. ભારતના વિદેશમંત્રીએ અમેરિકાના વિદેશમંત્રી અને સંરક્ષણ મંત્રીની હાજરીમાં જ પાકિસ્તાનને પણ ઉધડો લીધો હતો અને સરહદપાર આતંકવાદને લઈને ઝાટકણી કાઢી હતી. ભારત-અમેરિકાની આ બેઠકમાં એનએસજી, ૨૬/૧૧ના ગુનેગારોને સજા અને વ્યાપાર સંબંધીત મહત્વપૂર્ણ મુદ્દાઓ પર ચર્ચા થઈ હતી.બંને દેશો વચ્ચે ર્ઝ્રંસ્ઝ્રછજીછ પર દસ્તાવેજ થયા. આ સમજુતિ બાદ અમેરિકા સંબેદનશીલ સુરક્ષા ટેક્નિક ભારતને પણ વેચી શકશે. આમ ભારતને આ સંધીથી સંરક્ષણ ક્ષેત્રે ભારે ફાયદો થશે. મહત્વપૂર્ણ વાત એ છે કે, ભારત એકમાત્ર એવો બિન-નાટો દેશ હશે, જેને અમેરિકા આ પ્રકારની સુવિધા આપવા જઈ રહ્યું છે. તે ઉપરાંત આતંકવાદ વિરોધી આંતરીક સહયોગ વધારવા પર પણ ભાર મુકવામાં આવ્યો છે.